**Ministru kabineta noteikumu projekta "Grozījumi Ministru kabineta 2013.gada 6.augusta noteikumos Nr.468 "Noteikumi par aktīvā dienesta karavīru un zemessargu veselības aprūpes un sociālās rehabilitācijas pakalpojumu saņemšanas nosacījumiem, apmaksājamo pakalpojumu veidiem un izdevumu apmaksas kārtību""**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | I. sadaļas 2. punkts nepārsniedz 2 lappušu apjomu |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Valsts un pašvaldību institūciju amatpersonu un darbinieku atlīdzības likuma 39.pants, Latvijas Republikas Zemessardzes likuma 34.panta trešā daļa un Sociālo pakalpojumu un sociālās palīdzības likuma 3.panta otrā daļa un 8.panta piektā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošie Ministru kabineta 2013.gada 6.augusta noteikumi Nr.468 "Noteikumi par aktīvā dienesta karavīru un zemessargu veselības aprūpes un sociālās rehabilitācijas pakalpojumu saņemšanas nosacījumiem, apmaksājamo pakalpojumu veidiem un izdevumu apmaksas kārtību" (turpmāk – MK Nr. 468) skaidri nenosaka ārstniecības pakalpojumu saņemšanas un apmaksas kārtību.  Šobrīd pakalpojumu saņemšanas un apmaksas kārtība tiek skaidrota un šo kārtību regulē Nacionālo bruņoto spēku (turpmāk – NBS) komandiera pavēle, kas praksē neatbilst normatīvo aktu hierarhijai.  Ņemot vērā, ka NBS apmaksā karavīra veselības aprūpes pakalpojumu izdevumus (zemessargiem – mācību vai Zemessardzes uzdevumu laikā gūto veselības bojājumu novēršanu), kā arī to, ka NBS ir nodarbinātas ārstniecības personas, kas ir tiesīgas novērtēt pacienta stāvokli un noteikt turpmākās ārstēšanas gaitu, ir nepieciešams skaidri precizēt kārtību kādā karavīri ir tiesīgi saņemt NBS apmaksātos veselības aprūpes pakalpojumus.  Tāpat projekts paredz paplašināt mutes veselības aprūpes pakalpojumu loku, iekļaujot apmaksājamo pakalpojumu klāstā arī higiēnista sniegtos veselības aprūpes pakalpojumus. Tai pašā laikā, lai nelietderīgi netērētu NBS budžeta līdzekļus, projekts paredz, ka par šo un citiem apmaksājamajiem veselības aprūpes pakalpojumiem NBS komandieris ar pavēli nosaka apmaksas limitu. Šī nosacījuma mērķis ir samazināt izdevumus par tādiem civilo ārstniecības iestāžu sniegtajiem pakalpojumiem, kurus nodrošina arī NBS ārstniecības iestādes, vai, ja to cena krasi atšķiras dažādās ārstniecības iestādēs, mudināt aktīvā dienesta karavīrus un zemessargus izvēlēties lētāko pakalpojuma veidu. Paredzēts, ka šāds apmaksas limita kopums veidosies pakāpeniski un var neattiekties uz visiem veselības aprūpes pakalpojumiem.  Lai risinātu minētās problēmas, kā arī uzlabotu MK Nr. 468 kopējo uztveramību, projektā ir paredzēti šādi grozījumi:   1. Projekts papildināts ar 4.1punktu, kurā noteikta kārtība un pamatojums, lai NBS apmaksātu aktīvā dienesta karavīriem un zemessargiem saņemtos veselības aprūpes pakalpojumus. 4.1punkts paredz, ka vienībās, kur pieejama ārstniecības persona, kas ir tiesīga diagnosticēt, ārstēt vai izsniegt nosūtījumu tālākajiem veselības aprūpes pakalpojumiem, karavīrs un zemessargs primāri apmeklē šo ārstniecības personu, lai uzsāktu ārstēšanu. Tomēr, ja NBS nav pieejama ārstniecības persona, karavīrs drīkst vērsties ārstniecības iestādēs, ar kurām NBS ir noslēguši sadarbības līgumu. Situācijās, kad nevienu no nosacījumiem nav iespējams izpildīt, jo vienībā nav ārstniecības iestādes, vai arī konkrētā vienība atrodas tālu no līgumiestādēm, karavīrs drīkst vērsties brīvi izvēlētā ārstniecības iestādē, saņemt attiecīgus veselības aprūpes pakalpojumus un pretendēt uz saņemto rēķinu apmaksu. Tādējādi plānots mazināt nepamatotu ārstniecības pakalpojumu apmaksu. 2. Precizēts 5.6. un 5.7. apakšpunkts, jo visi veselības aprūpes pakalpojumi saņemami 4.1punkta noteiktajā kārtībā (izņemot akūtus gadījumus). 3. Precizēts 5.8. apakšpunkts, papildinot apmaksājamos zobārstniecības pakalpojumus ar zobu higiēnista sniegtiem veselības aprūpes pakalpojumiem. Attiecīgi tiek precizēts arī 6.2. apakšpunkts. 4. Tiek precizēts 12. punkts, kurā norādīts, ka personiski iztērēto līdzekļu atmaksa notiek tad, ja veselības aprūpes pakalpojums saņemts 4.1punkta kārtībā. 5. Tekstā vārds "ārstniecība" aizvietots ar vārdiem "veselības aprūpe", jo šis jēdziens ir plašāks un precīzāk atspoguļo sniegto pakalpojumu klāstu. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Nacionālo bruņoto spēku Apvienotais štābs |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nacionālo bruņoto spēku regulāro spēku vienību karavīri un zemessargi |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums nemaina sabiedrības grupu vai institūciju tiesības un pienākumus, kā arī veicamās darbības.  Projekts paredz zināmu NSB budžeta līdzekļu ieguldījumu projekta izpildes sākumposmā. Ņemot vērā, ka projekts tiek papildināts ar normu par zobu higiēnista sniegtajiem veselības aprūpes pakalpojumiem, tiek lēsts, ka zobārstniecībai papildus būtu maksimāli jāparedz 102 600 EUR (2112 karavīri x 50 EUR (aptuvenās standarta mutes dobuma higiēnas izmaksas karavīru skaitam, kas 2017. gadā apmeklējuši zobārstu). Tomēr būtiski, ka turpmāko gadu laikā, veicot preventīvu mutes dobuma higiēnu, izdevumi par citiem zobārstniecības pakalpojumiem varētu daļēji mazināties.  Izdevumi tiks segti no NBS pašreizējā finansējuma avota ‑ budžeta programmas 22.00.00. "Nacionālie bruņotie spēki" apakšprogrammas 22.12.00. "Nacionālo bruņoto spēku uzturēšana" NP atvērtā finansējuma pasākumam "Veselības aprūpe". |
| 3. | Administratīvo izmaksu monetārs novērtējums | Nav |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Nacionālo bruņoto spēku Nodrošinājuma pavēlniecība, Nacionālo bruņoto spēku ārstniecības personas. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neparedz iesaistīto institūciju funkciju paplašināšanu, sašaurināšanu vai arī institūciju likvidēšanu vai reorganizāciju. |
| 3. | Cita informācija | Nav |

Aizsardzības ministrs Raimonds Bergmanis

Volkovska-Cielava 67335025

Iveta.Volkovska-Cielava@mod.gov.lv